JAS เด้งบวกกว่า 6% ตัวเต็งติดโผ SET100 รอบใหม่
JAS เด้งบวกกว่า 6% ตัวเต็งติดโผ SET100 รอบใหม่ ล่าสุด ณ เวลา 10.55 น. อยู่ที่ 7.35 บาท บวก 0.45 บาท หรือ 6.52% สูงสุดที่ 7.45 บาท ต่ำสุดที่ 6.95 บาท ด้วยมูลค่าซื้อขาย 435.56 ล้านบาท
16 พ.ย. 2560

ผู้สื่อข่าวรายงานว่า ราคาหุ้น บริษัท จัสมิน อินเตอร์เนชั่นแนล หรือ JAS ล่าสุด ณ เวลา 10.55 น. อยู่ที่ 7.35 บาท บวก 0.45 บาท หรือ 6.52% สูงสุดที่ 7.45 บาท ต่ำสุดที่ 6.95 บาท ด้วยมูลค่าซื้อขาย 435.56 ล้านบาท ขณะที่ดัชนีตลาดหุ้นไทยโดยรวมบวก 0.37%

ทั้งนี้ราคาหุ้น JAS ปรับตัวเพิ่มขึ้น หลังนักวิเคราะห์มองว่า JAS จะเป็นหนึ่งในหุ้นที่ถูกคัดเข้า SET100 รอบใหม่ที่ใกล้จะประกาศรายชื่อในช่วงปลายสัปดาห์นี้
โดย บล.กรุงศรี ระบุในบทวิเคราะห์ว่า JAS เป็นตัวหนึ่งที่คาดว่าจะได้เข้า SET100 โดยให้ติดตามการประกาศรายชื่อหุ้น เข้า/ออก SET 50/100 รอบใหม่ ในช่วงปลายสัปดาห์
ด้านนายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยว่า สัญญาณทางเทคนิคหุ้น JAS มองว่าเป็นการรีบาวด์ในช่วงสั้น โดยมีแนวรับ 7.13 บาท ส่วนแนวต้าน 8.00 บาท